|  |
| --- |
| **Ramm**eavt**alen**Rammeavtale om kjøp av varer og tenester innan IKT og konsulenttenester |
| Statens standardavtale SSA-R |

Rammeavtale om kjøp av varer og tenester innan IKT og konsulenttenester

**Avtale om**

[namn på anskaffinga]

er inngått mellom:

[Skriv her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalla Leverandøren)

**og**

[Skriv her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalla Kunden)

**Stad og dato:**

[Skriv stad og dato her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ikraftsettingstidspunkt:** [Skriv her]

|  |  |
| --- | --- |
| [Namnet på Kunden her] | [Namnet på Leverandøren her] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrifta til Kunden | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Underskrifta til Leverandøren |

Avtalen skal underteiknast i to eksemplar, eitt til kvar part.

**Førespurnader**

Med mindre anna går fram av vedlegg 4, skal alle førespurnader som gjeld denne avtalen, rettast til:

|  |  |
| --- | --- |
| **Hos Kunden** | **Hos Leverandøren** |
| Namn:  | Namn:  |
| Stilling:  | Stilling:  |
| Telefon:  | Telefon:  |
| E-post:  | E-post:  |

Innhald

1. Alminnelige bestemmelser 4

1.1 Formål og omfang 4

1.2 Bilag til avtalen 4

1.3 Varighet og oppsigelse – opsjon på forlengelse 4

1.4 Partenes representanter 5

2. Tildeling av kontrakt innenfor rammeavtalen 5

2.1 Tildeling av kontrakter (prosedyre for avrop) 5

2.2 Avtalevilkår for de enkelte tildelte kontrakter 5

3. Leverandørens plikter 5

3.1 Plikt til å svare på henvendelser 5

3.2 Tilbudsplikt 5

4. Kundens plikter 5

4.1 Kundens ansvar og medvirkning 5

5. Plikter som gjelder Kunde og Leverandør 6

5.1 Samarbeid 6

5.2 Taushetsplikt 6

6. Vederlag og betalingsbetingelser 6

6.1 Priser 6

6.2 Prisendring 6

7. Mislighold 7

7.1 Mislighold av rammeavtalen 7

7.2 Mislighold av tildelte kontrakter 7

8. Tvister 7

8.1 Rettsvalg 7

8.2 Forhandlinger 7

8.3 Mekling 7

8.4 Domstols- eller voldgiftsbehandling 7

# Alminnelege vilkår

## Føremål og omfang

Denne avtalen er ein rammeavtale mellom Kunden og Leverandøren om leveranse av varer og/eller tenester som er skildra i vedlegg 1 og i tildelingskontraktane (vedlegg 3).

Rammeavtalen gir Kunden, og dei oppdragsgivarane som er lista i vedlegg 1, rett til å kjøpe varer eller tenester som er dekte av denne rammeavtalen innanfor omfanget og varigheita av rammeavtalen. Kunden og andre oppdragsgivarar er ikkje forplikta til å kjøpe noka bestemt mengd varer eller tenester i rammeavtaleperioden.

## Vedlegg til avtalen

|  |  |  |
| --- | --- | --- |
| Alle rubrikkar skal vere kryssa av (ja eller nei) | Ja  | Nei |
| Vedlegg 1: Overordna skildring av dei ytingane rammeavtalen gjeld, og oversikt over dei oppdragsgivarar som kan tildele kontraktar under rammeavtalen |  |  |
| Vedlegg 2: Prosedyrar for tildeling av kontraktar innanfor rammeavtalen  |  |  |
| Vedlegg 3: Avtalevilkår for kontraktar som kan tildelast innanfor rammeavtalen med utfylte vedlegg  |  |  |
| Vedlegg 4: Administrative reglar |  |  |
| Vedlegg 5: Pris og prisreglar |  |  |
| Andre vedlegg: |  |  |
|  |  |  |

## Varigheit og oppseiing – opsjon på forlenging

Med mindre anna går fram av vedlegg 4, gjeld rammeavtalen frå det tidspunktet som er oppgitt på framsida av avtalen (ikraftsetjingstidspunkt) og i 2 (to) år. Kunden har rett til å forlenge rammeavtalen med ytterlegare eitt år om gongen inntil **2** gonger**.**

Varsel om forlenging skal givast skriftleg seinast 3 (tre) månader før rammeavtalen går ut.

Kunden kan seie opp rammeavtalen med 3 (tre) månaders skriftleg varsel, dersom det ligg føre sakleg grunn. Oppseiinga påverkar ikkje alt tildelte kontraktar (avrop).

Andre fristar kan avtalast i vedlegg 4.

## Partane sine representantar

Kvar av partane skal ved inngåinga av rammeavtalen nemne opp ein representant som er gitt fullmakt til å opptre på vegner av partane i saker som gjeld rammeavtalen. Representant som har fått fullmakt for partane, og prosedyrar og varslingsfristar for eventuell utskifting av desse, skal spesifiserast nærare i vedlegg 4.

# Tildeling av kontrakt innanfor rammeavtalen

## Tildeling av kontraktar (prosedyre for avrop)

Tildeling av kontraktar innanfor rammeavtalen vert gjort i samsvar med prosedyrane fastsette i vedlegg 2.

## Avtalevilkår for dei enkelte tildelte kontraktane

Den enkelte tildelte kontrakten skal baserast på avtalevilkåra som er spesifiserte i vedlegg 3. Dersom det er gjennomført minikonkurranse, supplerer ein vilkåra med resultata frå minikonkurransen.

# Leverandøren sine plikter

## Plikt til å svare på førespurnader

Leverandøren pliktar å svare på Kunden sine førespurnader så raskt som mogleg. Konkrete fristar kan vere avtalte i vedlegg 4.

## Tilbodsplikt

Dersom rammeavtalen er tildelt berre éin leverandør, eller tildeling skjer etter fastsett rangering ved parallelle rammeavtalar, pliktar Leverandøren å levere i samsvar med Kunden sine tildelingar innanfor rammeavtalen.

Dersom Kunden har inngått parallelle rammeavtalar med fleire leverandørar, og det skal gjennomførast minikonkurranse mellom leverandørane i samband med den enkelte tildelinga, pliktar Leverandøren å gi tilbod i minikonkurransen i den utstrekning det går fram av vedlegg 2.

# Kunden sine plikter

## Kunden sitt ansvar og medverknad

Kunden skal bidra til å legge forholda til rette for at Leverandøren skal få utført pliktene sine etter denne avtalen og tilhøyrande tildelingskontraktar.

# Plikter som gjeld Kunde og Leverandør

## Samarbeid

Oppdragsgivar skal lojalt samarbeide og medverke til gjennomføring av rammeavtalen. Førespurnader frå den andre parten skal svarast på utan ugrunna opphald.

Partane skal utan ugrunna opphald varsle kvarandre om forhold dei forstår eller bør forstå kan verke inn på gjennomføringa av rammeavtalen.

Eventuelle andre reglar om samarbeid mellom partane skal spesifiserast i vedlegg 4.

## Teieplikt

Informasjon som partane vert kjende med i samband med rammeavtalen og gjennomføringa av rammeavtalen, med avrop, skal behandlast konfidensielt og ikkje gjerast tilgjengeleg for utanforståande utan samtykke frå den andre parten.

Teieplikta gjeld også etter at rammeavtalen er opphøyrd. Tilsette eller andre som fråtrer tenesta si hos ein av partane, skal påleggast teieplikt også etter fråtredinga om forhold som nemnt ovanfor. Teieplikta fell bort fem (5) år etter at rammeavtalen er avslutta, med mindre anna følger av lov eller forskrift.

Teieplikt er elles regulert i den enkelte tildelingsavtalen og i relevant lov eller forskrift.

# Vederlag og betalingsvilkår

## Prisar

Alle prisar og nærare betalingsvilkår går fram av vedlegg 5 eller av den enkelte tildelingskontrakten med vedlegg. Med mindre anna er uttrykkeleg oppgitt i prisvedlegget til den enkelte kontrakten, er alle prisar oppgitt eksklusive meirverdiavgift, men inkludert toll og eventuelle andre avgifter. Alle prisar er i norske kroner.

## Prisendring

Prisen kan endrast kvart årsskifte tilsvarande auken i konsumprisindeksen (hovudindeksen) ved Statistisk sentralbyrå, med utgangspunkt i indeksen for den månaden avtalen vart inngått. Annan indeks kan avtalast i vedlegg 5.

Prisane kan endrast i den utstrekning reglar eller vedtak for offentlege avgifter vert endra med verknad for prisane eller kostnadene til Leverandøren.

Elles er prisane faste i avtaleperioden og kan berre endrast i den utstrekning det går fram av vedlegg 5.

# Misleghald

## Misleghald av rammeavtalen

Eventuelt misleghald av rammeavtalen vert handtert i samsvar med alminnelege kontraktsrettslege prinsipp.

Erstatning for indirekte tap kan ikkje krevjast. Indirekte tap omfattar, men er ikkje avgrensa til, tapt forteneste av alle artar, tapte innsparingar, tap av data og krav frå tredjepartar.

## Misleghald av tildelte kontraktar

Misleghald og sanksjonar knytte til den enkelte tildelinga er regulert i den enkelte tildelingskontrakten.

# Tvistar

## Rettsval

Partane sine rettar og plikter etter denne rammeavtalen vert i heilskap fastsette av norsk rett.

## Forhandlingar

Dersom det oppstår tvist mellom partane om tolkinga eller rettsverknadene av rammeavtalen, skal tvisten først søkast løyst ved forhandlingar.

## Mekling

Dersom ein tvist i tilknyting til denne rammeavtalen ikkje vert løyst etter forhandlingar, kan partane forsøke å løyse tvisten ved mekling.

Partane kan velje å legge Den Norske Advokatforening sine reglar for mekling ved advokat til grunn, eventuelt modifisert slik partane ønsker. Det er føresett at partane vert samde om ein meklar med den kompetansen partane meiner passar best ut frå tvisten.

Den nærare framgangsmåten for mekling vert fastsett av meklaren, i samråd med partane.

## Domstols- eller skilsdomsbehandling

Dersom ein tvist ikkje vert løyst ved forhandlingar eller mekling, kan kvar av partane forlange tvisten avgjort med endeleg verknad ved norske domstolar.

Kunden sitt heimting er verneting.

Partane kan alternativt avtale at tvisten vert avgjort med endeleg verknad ved skilsdom.

\*\*\*\*\*